./data/phi0474/phi027/phi0474.phi027.perseus-lat2.xml
M. Tullius Cicero
nonne ad te L  Lentulus, qui tum erat praetor, non Q  Sanga, non L  Torquatus pater, non M  Lucullus venit? qui omnes ad eum multique mortales oratum in Albanum obsecratumque venerant ut ne meas fortunas desereret cum rei publicae salute coniunctas  quos ille ad te et ad tuum conlegam remisit, ut causam publicam susciperetis, ut ad senatum referretis; se contra armatum tribunum pl  sine publico consilio decertare nolle; consulibus ex senatus consulto rem publicam defendentibus se arma sumpturum  ecquid, infelix, recordaris quid responderis?